Dragi učenici!

Danas imamo **dva sata**. Jedan je sat pisanje provjere, a jedan sat pravopisni sadržaj – pisanje velikoga početnoga slova.

**U 11 sati stavit ću vam dvije poveznice za pisanu provjeru – jedna je poveznica provjere za skupinu A, a druga provjere za skupinu B.**

Ja sam vas podijelila u dvije skupine i ovdje ću napisati vaša imena. **Pažljivo pročitajte gdje se nalazi vaše ime jer neću uvažiti ako budete pisali pogrešnu skupinu.**

**SKUPINA A: Tin B., Marko D., Adriana G., Tara H., Ivona J., Kristian M., Luka M., Mario M., Jakov M., Filip S., Luna Leona Š., Ivana Š., Dora V.**

**SKUPINA B: Fran C., Ida G., Karlo H., Laura H., Gabriel J., Vanja K., Tena M., Lovro M., Teo N., Barbara R. V., Nikol S., Ana V., Ema V.**

**Evo i rješenja jučerašnjih zadataka.**

**1.** a) Park će se osuti cvijećem kad proljeće bude granulo.

b) Ako susjed bude zaboravio popraviti moj bicikl, podsjetit ću ga.

**2.** **povezi** – imperativ

**nisam** – prezent

**sam rekao** – perfekt

**je** – prezent

**ne možeš** – prezent

**biti** – infinitiv

**utješi** – prezent (ili aorist)

**ne boj se** – imperativ

**neće se** **utopiti** – futur prvi

**bi se** **izvukao** – kondicional prvi

**uspravio se** – perfekt (krnji perfekt)

**drečahu** – imperfekt

**miješahu se** – imperfekt

**se glasahu** – imperfekt

**ostaviše** – aorist

**prekinuše** – aorist

**se sletješe** – aorist

**3.**

a) Nikad neću ~~zakasnit~~. zakasniti

b) ~~Budem došla.~~ Doći ću.

c) Pozorno je ~~promatro~~ promatrao njegovo kretanje i bio spreman na skok.

d) Ruke su mu bile ~~izgrižene.~~ izgrizene

e) Ako ~~će se~~ samo ~~pomaknuti~~, pokušat će ga zaustaviti. bude se pomaknuo (ili pomakne se)

f) Neću se igrati s tobom i ~~nedam~~ ti svoje igračke! ne dam

g) ~~Popraviti~~ ćemo kvar poslije večere. Popravit ćemo

h) Mi bi željeli znati što se događa. bismo željeli

i) Nikako to nije ~~preboljeo~~ do kraja života. prebolio

**2. SAT**

**Na početku ćemo ponoviti ono što smo naučili prošle godine o pisanju velikoga početnoga slova.**

**Napiši pisanim slovima riječi napisane velikim tiskanim slovima.**

Danas smo u školi smišljali neobična imena država i gradova. Moja se država zvala **DRŽAVA VESELE I BEZBRIŽNE DJECE.**

Veseo i bezbrižan život odvija se u gradovima neobičnih imena: **SMJEHOGRAD**, **GRAD ZABAVNIH IGARA I SPORTOVA**, **GRAD SPORTOVA NA VODI**, **ČOKOLADNI GRAD**, **GRAD SLADOLEDA NA ŠTAPIĆU**...

Biste li voljeli posjetiti moju izmišljenu zemlju i koji od njezinih gradova?

**Možete provjeriti jeste li dobro napisali zadana imena. Ispravite ako ste pogriješili.**

Država Vesele i Bezbrižne Djece

Smjehograd

Grad Zabavnih Igara i Sportova

Grad Sportova na Vodi

Čokoladni Grad

Grad Sladoleda na Štapiću...

U višečlanim se imenima država i naseljenih mjesta svaka riječ piše velikim početnim slovom osim veznika i prijedloga.

**Otvorite udžbenik na str. 16. i 17. i pročitajte što piše o pisanju velikoga početnoga slova u imenima pokrajina i krajeva, dijelova naselja, trgova i ulica.**

**Nakon toga prepišite u bilježnice plan ploče. Na sljedećem ćemo satu vježbati. Domaću zadaću nemate.**

**PLAN PLOČE**

**Veliko početno slovo u imenima pokrajina**

**i krajeva, dijelova naselja, trgova i ulica**

*Senj je grad u* ***Ličko-senjskoj županiji****.*

*Obišao sam većinu hrvatskih pokrajina i krajeva:* ***Međimurje****,* ***Hrvatsko******zagorje****,* ***Istru****,* ***Hrvatsko******primorje****,* ***Dalmaciju****,* ***Gorski******kotar****,* ***Liku****,* ***Prigorje****,* ***Podravinu****,* ***Slavoniju****...*

**Imena pokrajina i krajeva pišu se velikim početnim slovom.**

**U višečlanim se imenima samo prva riječ piše velikim početnim slovom, a od ostalih ona koja je vlastito ime.**

***T****rešnjevka* ***S****tradun* ***D****vorac*

***T****rsat* ***I****lica* ***P****avlinski trg*

***G****ornji grad* ***P****reradovićeva ulica* ***T****rg hrvatskih pavlina*

***J****užno naselje*  ***U****lica* ***V****jenceslava* ***N****ovaka* ***T****rg**bana* ***J****elačića* ***P****rolaz hrvatskih pjesnika* ***J****elačićev trg* ***P****od brezom* ***T****rg kralja* ***T****omislava*

***T****rg* ***M****atice hrvatske*

***T****rg* ***F****rancuske* ***R****epublike*

dijelovi naselja ulice trgovi

**Imena dijelova naselja, ulica i trgova pišu se velikim početnim slovom.**

**U višečlanim se imenima samo prva riječ piše velikim početnim slovom,**

**a ostale malim osim onih koje su vlastito ime.**

Titule poput *knez*, *kralj*, *kraljica*, *sveti, kardinal* pišu se malim početnim slovom.

*Ulica* **k***neza Borne*

*Ulica* **k***ralja Držislava*

*Ulica* **k***raljice Jelene*

*Trg* **s***vetog Marka*

*Ulica* **k***ardinala Franje Kuharića*